**OWENS, HOUŠKA I PARTNERI odvjetničko društvo d.o.o**, Praška 10, Zagreb, OIB: 04123051557 (u daljnjem tekstu: Društvo) Vas obavještava o načinu obrade Vaših osobnih podataka pri posjetu našoj internetskoj stranici (www.owens-houska.hr), kao voditelj obrade osobnih podataka u skladu s Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (u daljnjem tekstu: **Opća uredba o zaštiti podataka**) i Zakonom o provedbi Opće uredbe o zaštiti podataka ("Narodne novine" broj 42/18).

Društvo kontinuirano poduzima odgovarajuće tehničke i organizacijske mjere kako bi osiguralo odgovarajuću razinu sigurnosti Vaših osobnih podataka od slučajnog ili nezakonitog uništenja, gubitka, izmjene, neovlaštenog otkrivanja ili neovlaštenog pristupa.

Mi, međutim, ne možemo jamčiti potpunu zaštitu tijekom prijenosa osobnih podataka na ili s naše internetske stranice, stoga je iznimno važno da i Vi sami brinete o sigurnosti Vašeg računala, te sigurnoj pohrani osobnih podataka te o njihovoj tajnosti.

**Osobni podaci koji Društvo obrađuje i kategorije tih podataka:**

* osobni podaci stranaka sukladno Zakonu o odvjetništvu;
  + ime i prezime, OIB, adresa, telefon, mobitel, e-mail, bankovni podaci
* osobni podaci zaposlenika sukladno Ugovoru o radu;
  + ime i prezime, OIB, adresa, telefon, mobitel, e-mail, bankovni podaci
* osobni podaci poslovnih suradnika sukladno Ugovorima;
  + naziv, OIB, adresa, telefon, mobitel, e-mail, bankovni podaci
* osobni podaci potencijalnih stranaka, potencijalnih zaposlenika i potencijalnih poslovnih suradnika koji su u kontaktu s Društvom.
  + ime i prezime, naziv, OIB, adresa, telefon, mobitel, e-mail: isključivo u svrhu povratnog javljanja
* svi drugi osobni podaci koje pružite Društvu prije ili tijekom pružanja pravne pomoći, a koji su nužni za pružanje pravne pomoći ili za ispunjavanje zakonskih obveza Društva

**Uvjeti koji moraju biti ispunjeni da bi Društvo upotrebljavalo osobne podatke:**

* ispitanik je dao privolu za obradu svojih osobnih podataka u jednu ili više posebnih svrha ili;
* obrada je nužna za izvršavanje ugovora u kojem je ispitanik stranka ili kako bi se poduzele radnje na zahtjev ispitanika prije sklapanja ugovora ili;
* obrada je nužna radi poštovanja pravnih obveza Društva ili;
* obrada je nužna kako bi se zaštitili ključni interesi ispitanika ili druge fizičke osobe.

**Svrha obrade:**

* odvjetničke usluge, u skladu sa Zakonom o odvjetništvu ("Narodne novine" broj 9/94, 117/08, 50/09, 75/09, 18/11)
* ispunjavanje zakonskih obveza koje proizlaze iz prisilnih pravnih propisa (primjerice poreznih, trgovačkih, sprečavanja pranja novca, kaznenih odredbi...)

**Primatelji osobnih podataka:**

* pristup osobnim podacima imaju odvjetnici, odvjetnički vježbenici i drugi zaposlenici Društva.
* pristup osobnim podacima mogu imati vanjski primatelji (nadležna državna tijela i sudovi, javni bilježnici, FINA i dr.) ukoliko je to nužno radi izvršavanja odvjetničke usluge ili to proizlazi iz prisilnog zakonskog propisa.
* pristup osobnim podacima imaju i poslovni suradnici Društva u izvršavanju svojih ugovornih obveza

**Rokovi čuvanja podataka:**

* osobne podatke prikupljene na temelju privole čuvamo dok postoji svrha radi koje su podaci dani odnosno radi koje se obrađuju, odnosno dok privola za obradu ne bude povučena od strane ispitanika.
* u skladu sa Zakonom o odvjetništvu rok čuvanja osobnih podataka koji se nalaze u spisu jest 10 godina od pravomoćnog okončanja postupka. Međutim, ako je u tijeku postupak ovrhe po pravomoćnoj i ovršnoj presudi, postupak po izvanrednim pravnim lijekovima, zaštita Vaših prava pred Ustavnim sudom Republike Hrvatske i/ili Europskim sudom za ljudska prava i sl. tada čuvamo vaše podatke dodatnih 10 godina računajući od dana kada su iscrpljena sva pravna sredstva u cilju zaštite Vaših prava i pravnih interesa.
* izuzetak od navedenoga su isprava (oporuke, ugovori i sl.) koje ste nam povjerili na čuvanje, a koje isprave čuvamo temeljem Vašeg naloga sve dok ih ne preuzmete.
* uzimajući u obzir specifičnosti odvjetničke službe, kao voditelj obrade možemo u pojedinačnim slučajevima, a ovisno o posebnim okolnostima, radi zaštite legitimnih i pravnih interesa odrediti dulji rok pohrane spisa
* ako nam prisilni zakonski propisi nalažu duži rok pohrane tada će Vaši podaci biti brisani po proteku dodatnih zakonskih rokova.

**Prava ispitanika**

* **Pravo na pristup** – osobnim podacima i podacima o svrsi obrade, kategorijama osobnih podataka o kojima je riječ, primateljima ili kategorijama primatelja kojima su osobni podaci otkriveni ili će im biti otkriveni; ako je to moguće, predviđenom razdoblju u kojem će osobni podaci biti pohranjeni ili, ako to nije moguće, kriterijima korištenima za utvrđivanje tog razdoblja; pravu na podnošenje pritužbe nadzornom tijelu; ako se osobni podaci ne prikupljaju od ispitanika, svakoj dostupnoj informaciji o njihovu izvoru.
* **Pravo na ispravak** – pravo bez nepotrebnog odgađanja ishoditi od voditelja obrade ispravak netočnih osobnih podataka koji se odnose na ispitanika. Uzimajući u obzir svrhe obrade, ispitanik ima pravo dopuniti nepotpune osobne podatke, među ostalim i davanjem dodatne izjave.
* **Pravo na brisanje** – ishoditi brisanje osobnih podataka koji se odnose na ispitanika bez nepotrebnog odgađanja pod uvjetom da osobni podaci više nisu nužni u odnosu na svrhe za koje su prikupljeni ili na drugi način obrađeni ili zakonske svrhe, ili ako ispitanik povuče privolu na kojoj se obrada temelji.
* **Pravo na ograničenje obrade** – pravo ishoditi ograničenje obrade osobnih podataka ako su ispunjeni uvjeti navedeni u Općoj Uredbi o zaštiti osobnih podataka.
* **Pravo na prenosivost podataka** – pravo zaprimiti osobne podatke koji se odnose na ispitanika, a koje je pružio voditelju obrade u strukturiranom, uobičajeno upotrebljavanom i strojno čitljivom formatu te pravo prenijeti te podatke drugom voditelju obrade bez ometanja od strane voditelja obrade kojem su osobni podaci pruženi.
* **Pravo na prigovor** – na temelju svoje posebne situacije u svakom trenutku uložiti prigovor na obradu osobnih podataka koji se odnose na njega.